OpenLLM-France/wikimedia huggingface dataset:
# NGC 7178

NGC 7178 galaxia bat da, Piscis Austrinus konstelazioan. John Herschelek aurkitu zuen 1834ko abuztuaren 31n.

## Erreferentziak

* ↑ «NGC 7178» spider.seds.org (Noiz kontsultatua: 2019-12-28).
* ↑ «New General Catalog (NGC) 7178» cseligman.com (Noiz kontsultatua: 2019-12-27).

## Kanpo estekak

* NGC 7178 ikusi WikiSky webgunean: DSS2, SDSS, GALEX, IRAS, Hydrogen α, X-Ray, Astrophoto, Sky Map, Artikuluak eta irudiak
* Behaketa datuak
* Datuak: Q1150023
# NGC 7179

NGC 7179 galaxia bat da, Indus konstelazioan. John Herschelek aurkitu zuen 1835eko ekainaren 22an.

## Erreferentziak

* ↑ «NGC 7179» spider.seds.org (Noiz kontsultatua: 2019-12-28).
* ↑ «New General Catalog (NGC) 7179» cseligman.com (Noiz kontsultatua: 2019-12-27).

## Kanpo estekak

* NGC 7179 ikusi WikiSky webgunean: DSS2, SDSS, GALEX, IRAS, Hydrogen α, X-Ray, Astrophoto, Sky Map, Artikuluak eta irudiak
* Behaketa datuak
* Datuak: Q1150028
# Nabro sumendia

Nabro edo Anabro sumendia, Nabbeo ere deitua, Eritreako Debubawi Keyih Bahri eskualdean dagoen geruza-sumendia da. Afarreko triangeluan dago.

## Geografia

Nabro Eritreako hegoaldean dago, Afarreko triangeluaren erdigunean, Etiopiarekiko hego-mendebaldeko mugatik gertu eta Rift Haran Handiaren iparraldean. Mallahle, hego-mendebaldean, eta Dubbi, iparraldean, inguratuta dago, eta bere inguruetan Beilul eta Asab hiriak daude, ekialdean, eta Edd, iparraldean.

## Geologia

Afarreko triangeluaren parte da, Rift Haran Handiaren ipar-ekialdeko ipar-ekialdeko galdara-sumendi konplexuko askoetako bat da, haranen eskualdean. Bi galdarak ziurrenik 20 eta 100 kilometro kubikoko ignimbrita inguruko erupzio batean sortu ziren, nahiz eta haien eraketa data ezezaguna izan. Nabro Sumendi Mendilerroko material bolkanikoaren bolumena 550 km³-koa da.
Afarren punturik altuenean, bi galdara habiaratu ditu, handienak hamar kilometroko diametroa du, eta txikienak bost. Hego-mendebalderantz hedatuz, galdarek hainbat erriolita eta obsidiana laba domo dituzte, beren hegaletan ere aurki daitezkeen laba basaltikoaz gain. Sumendiaren zatirik zaharrenek Tephra-ko gordailuak dituzte.

## 2011ko erupzioa

2011ko ekainaren 13an, Nabro sumendia lehertu zen, eta 15 kilometroko altuera duen errauts hodei bat sortu zuen, eta azkar hedatu zen Sudanera. Hau gauerdiko tokiko ordu aldera hasi zen (21:00 UTC 2011ko ekainaren 12an) eta aurretik lurrikara batzuk izan ziren 4,3 eta 5,7 M$_L$ arteko eremuan. Lehen orduetan, erupzioa gertuko Dubbi sumendian gertatu zela uste zuten zientzialariek, azkenekoz 1861ean lehertu baitzen.
Satelite bidezko irudiek baieztatu zuten Nabro izan zela 13,5 kilometroko altuera duen txano-hodeia igorri zuena, eta, haizeak bultzatuta, mendebaldera joan zen Etiopia iparraldetik, errautsen erorketa eraginez, eta Sudan eta Egiptorantz, mila kilometro baino gehiagora, etenaldiak eraginez eskualde osoko aire trafikoan. NASAren neurketen arabera, sumendiak erupzio horretan espaziotik detektatu diren sufre dioxido mailarik altuenak igorri zituen.
Sumendiak kanporatutako errauts kopuru handia Etiopia iparraldera iritsi zen, eta bertako biztanleriari ekonomia, osasun eta ingurumen arazo larriak eragin zizkion. Gainera, ezezaguna da sumenditik gertu bizi ziren komunitateen nondik norakoak.

## Erreferentziak

* ↑ Nabro
* ↑ Wiart, Pierre. (2004ko maiatzaren 25a). «Large magnitude silicic volcanism in north Afar: the Nabro Volcanic Range and Ma’alalta volcano» Bulletin of Volcanology 67 (2): 99-115. doi:10.1007/s00445-004-0362-x..
* ↑ África: Volcán Nabro erupciona lanzando cenizas hasta Sudán. .
* ↑ Cerrados los aeropuertos de Asmara y Jartum por volcán
* ↑ Nuevas erupciones del volcán Nabro cancelan vuelos del África del Este
* ↑ large amounts of sulfur dioxide gas—the highest levels ever detected from space
* ↑ Las cenizas del volcán eritreo golpean a las poblaciones de Etiopía

## Kanpo estekak

* Global Volcanism Program: Nabro
* Eritreako sumendiak
* Datuak: Q596806
* Multimedia: Nabro / Q596806
# Nabucco

Nabucco (naˈbukko ahoskatua) lau aktotan banatutako opera bat da, Giuseppe Verdiren musika eta Temistocle Soleraren libretoa duena. Francis Cornue eta Anicète Bourgeoisren Nabuchodonosor lanean oinarrituta dago, eta, era berean, hau Nabukodonosor erregearen historian oinarrituta dago. Judu gatibuen koruak abestutako Va, pensiero da haren atalik aipagarrienetakoa. 1842ko martxoaren 9an estreinatu zuten Milango La Scala antzokian.

## Pertsonaiak

| Pertsonaia | Tesitura | Estreinaren antzezle-zerrenda 1842-3-9 (zuzendaria: Eugenio Cavallini) |
| Nabucco, Babiloniako erregea | baritono | Giorgio Ronconi |
| Abigaille, Babiloniako printzesa | soprano | Giuseppina Strepponi |
| Fenena, Nabuccoren alaba | mezzosoprano | Giovannina Bellinzaghi |
| Ismaele, Jerusalemgo erregearen iloba | tenor | Corrado Miraglia |
| Zaccaria, Jerusalemgo apaiz nagusia | baxu | Prosper Dérivis |
| Anna, Zaccariaren alaba | soprano | Teresa Ruggeri |
| Abdallo, babiloniar soldadu | tenor | Napoleone Marconi |
| Babiloniako apaiz nagusia | baxu | Gaetano Rossi |

## Erreferentziak

* ↑ Euskaltzaindia. (PDF) 195. arauaː Artelanen izenak. Musika. (Noiz kontsultatua: 2024-08-01).
* ↑ EIMA: Eskola-liburuetako onomastikaren, gertaera historikoen eta artelanen izenak. Zerrendak
* ↑ Harluxet Hiztegi Entziklopedikoa. Nabucco. .
* ↑ Budden, Julian. (1981). The Operas of Verdi. 3 Londres: Cassell, 89–112 or. ISBN 0-304-30740-8..

## Kanpo estekak

* Datuak: Q202230
* Multimedia: Nabucco (opera) / Q202230
# Nabukodonosor (argipena)

Nabukodonosor, historian zehar, Babiloniako lau erregeren izena izan da.
* Nabukodonosor I.a, Babiloniako erregea, Isingo II. dinastiakoa (Babiloniako IV. dinastia)
* Nabukodonosor II.a, Babiloniako erregea, Kaldear dinastiakoa (Babiloniako XII. dinastia)
* Nabukodonosor III.a, bere burua Babiloniako errege izendatu zuena, Dario I.aren aurka matxinatuz.
* Nabukodonosor IV.a, Nabukodonosor III.aren kasu bera.

## Erreferentziak

* ↑ Euskaltzaindia. (2014-03-28). (PDF) 175. araua: Antzinateko pertsona-izenak eta izen mitologikoak (I): Mesopotamia, Mediako Inperioa, Akemenestar Inperioa eta Lidia. Bilbo, 3 or..
# Nabu

Nabu, jakinduria eta idazkeraren jainko babiloniarra zen. Babiloniako mitologiaren arabera, Marduk jainkoaren eta honen ezkontide Zarpanitumen seme eta Enkiren biloba zen. Naburen ezkontidea Tasmetu izan zen.
Jatorrian, Nabu, mendebaldeko semitarren jainko bat zen, amoriarrek Mesopotamian sartu zutena, ziur aski, Mardukekin batera. Marduk, Babiloniako jainko nagusi bihurtu zen bitartean, Nabu, gertu zegoen Borsippan bizi zen, E-zidako bere tenpluan. Lehenik "Marduken eskriba eta ministroa" deitua izan zen, eta ondoren, Marduken seme maitea bezala hartua. Babiloniako Urte Berriko Jaialdian, Naburen gurtza estatua, Borsippatik Babiloniara eramaten zen, bere aita Mardukenarekin batera.
Naburi, eskriben patroi kargua ematen zaio, Mesopotamiako mitologiako Nisaba jainkosagandik hartua. Bere ikurrak, taulatxoa eta idazketa tresnak dira. Adardun kapela bat darama, eta zutik dago, eskuak elkarturik, antzinako apaiz keinuan. Hasieran Mardukena zen hegodun herensuge (mušhuššu) baten gainean doa.
Giza existentziaren gaineko bere boterea, itzela da, Nabu baita pertsona bakoitzaren patua idazten duena, jainkoek erabaki duten bezala, erregistro sakratuen taulatxoetan. Beraz, bere gogoaren arabera, pertsonen bizitzaren iraupena luzatu edo labur dezake.
Izenaren etimologia, eztabaidatu egiten da. Beharbada, nb´etik etor daiteke "deitu edo iragarri" esan nahi duena "Deitua izan zena"ren antzeko zeozer esan nahi duelarik, edo ne/abutik etor daiteke, "distiratsua" esan nahi duena. Beste alde batetik, hegoaldeko eslabieran "Nebo"tik etor daiteke "zeru bat" esan nahi duelarik, edo baita "paradisu bat" (niebo polonierazko hitzarekin alderatuz). Antzinako sirierako erro ezezagun batetik ere etor daiteke.
Nabu, Biblian aipatzen da, Nebo izenarekin Isaias 46:1 eta Jeremias 48:1en.
British Museumean, jatorrian, Tiglath-Pileser III.aren erregealdian, Nimruden (Biblian Calah) altxatua izan zen Naburen estatua bat dago.
Bibliako astrologia berantiarrean, Nabu, Merkurio planetarekin lotuta zegoen. Jakinduria eta idazketaren jainko bezala, greziarrek Apolo zein Hermesekin alderatua izan zen, azken hau, erromatarrek, bere jainko propioa zen Merkuriorekin identifikatu zuena.

## Erreferentziak

* ↑ Euskaltzaindia. (2014-03-28). (PDF) 175. araua: Antzinateko pertsona-izenak eta izen mitologikoak (I): Mesopotamia, Mediako Inperioa, Akemenestar Inperioa eta Lidia. Bilbo, 4 or..

## Kanpo estekak

* Datuak: Q392239
* Multimedia: Nabu / Q392239
# Nabukodonosor II.a

Nabukodonosor II.a (babilonieraz: Nabû-kudurri-uṣur, « Nabu, babestu nere seme nagusia! », arameraz: ܢܵܒܘܼ ܟܘܼܕܘܼܪܝܼ ܐܘܼܨܘܼܪ ‎; hebreeraz: נְבוּכַדְנֶצַּר‎ Nəḇūḵaḏneṣṣar; antzinako grezieraz: Ναβουχοδονόσωρ Naboukhodonósôr; arabieraz: نِبُوخَذنِصَّر‎ nibūḫaḏniṣṣar) (K.a. 634 – K.a. 562) Babiloniar Inperioko erregea izan zen K.a. 634-K.a. 562 bitartean. Neobabiloniar Inperioko errege boteretsuena izan zen eta Babilonia hiria edertu egin zuen, Lorategi Esekiak eta beste lan batzuk eginez.

## Bizitza

Nabopolassarren semea zen. Aitak utzitako erresuma zabaltzen eta sendotzen eman zuen erregetzaren parterik handiena. Aitarengandik hartu zuen erresumari Damasko eta aramearren herrialdeak erantsi zizkion aurrena. Hala ere, juduen aurka luze aritu zen gerran. Jerusalem bi bider hartu behar izan zuen, K.a. 598 eta K.a. 587 urteetan. Bigarrengoan Jerusalemeko Tenplua suntsitu eta milaka judu eraman zituen atxiloturik Babiloniara. Siria, aitak utzia zuen arren, berriro konkistatu behar izan zuen. K.a. 573an Tiron sartu zen, eta K.a. 568an Egipton. Irandarrengandik babesteko, Babiloniako hiri zaharraren eta berriaren inguruan, hurrenez-hurren 6,50 eta 3,75 m zabaleko harresiak egin zituen. Horiez gainera, beste harresi bat, Babiloniatik 40 kmra, eta tenpluak eta ubideak ere egin zituen. Idazlariek eta astronomialariek ere lan handiak egin zituzten Nabukodonosor errege zela, idatzi sakratuak berritzen eta argizagi behaketan, batez ere.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2012/12/22 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Euskaltzaindia. (2014-03-28). (PDF) 175. araua: Antzinateko pertsona-izenak eta izen mitologikoak (I): Mesopotamia, Mediako Inperioa, Akemenestar Inperioa eta Lidia. Bilbo, 3 or..

## Kanpo estekak

* Datuak: Q12591
* Multimedia: Nebuchadnezzar II / Q12591
# Nabyla Maan

Nabyla Maan, jaiotzez Nabyla Abdallaoui Maan, arabieraz: نبيلة معن‎ (Fez, Maroko, 1987ko abenduaren 6a) marokoar egile abeslaria da.

## Biografia

Nabyla Maan Fezen jaio zen, melomano-familia batean. Txikitatik izan zuen interesa Marokoko musika tradizionalean. Arabiar-andaluziar musikarekiko grinak bultzatu zuen maisu handien artean arte horren ezagutza bilatzera. Estudioan grabatu zuen lehenbizikoz, Ouafae Bennani izebaren urtebetetze-opari bati esker. Hura izan zen bere lehen managerra. Saio horiei esker, kontratu bat lortu zuen berehala, eta D'nya2 izeneko lehen albuma argitaratu zuen 2005ean.

## Musika ibilbidea

Nabylak lehen albuma grabatu zuen 2005ean, D'nya. bertan arabieraz kantantu zuendariya, arabierazko klasiko eta frantsesez abestu zuen, baita Nass El Ghiwaneren "Allah Ya Molana" eta "Essiniestro" abestien bi errepikapen ere. Bere albumak ehunka mila kopia saldu zituen eta Marokoko eta Europako kontzertuetan erakusteko aukera eman zion. 19 urte zituela, Amazigh eta Afrikako artista gazteena izan zen Parisko Olympia antzokian.
2009an, Ya Tayr El Ali bigarren diskoa kaleratu zuen, arabierazko marokoar eta klasiko eta frantsesezko abestiak ere barne hartzen zituena, Publich Piaf-en "Padam, Padam..." bertsioa barne. Nabyla Maan musika unibertsaleko artista da, arabiar, mendebaldar eta afrikar eragina duena.
2017ko maiatzean, DalalχAl-Andalûs albuma sinatu zuen. Hiru urteko ikerketaren eta esperimentuen emaitza izan zen, eta Nabylak musika tradizionaleko maisu handiak eta espezialistak ezagutu zituen. Batez ere Tarik Hilal albumaren ekoizleak eta Nor Eddine Bahha jazz-eko espezialistak eta Jazzology obraren egileek osatu zuten.

## Diskografia
### Albumak
#### D'nya (2005):

* Morok'Oh - instrumentala
* D'nya - arabiar marokoarra
* Le Bal Masqué - frantsesa
* Allah Ya Moulana - arabiar marokoarra
* Essiniestro - arabiar marokoarra
* Hina Qalat - arabiar klasikoa
* Laghzal Fatma - arabiar klasikoa
* Adorable- frantsesa
* Les Lignes - frantsesa
* Ilusiones/ Ilusioak - Frantsesa
* Poupée d'Argile - frantsesa
* A Lalla Y Lalli - arabiar marokoarra, duoa Said Moskir-ekin

#### Tayr El Ali (2009):

* Ya Tayr El Ali - arabiar marokoarra
* La Toli - arabiar klasikoa
* J'Ai Peur de Te Dire - frantsesa
* Je Te Tatoue - frantsesa
* Kan Nady - arabiar marokoarra
* Ewa Tkalam - arabiar marokoarra
* Lema La Ohib - arabiar klasikoa lema
* Lekram Lamrassaâ - arabiar marokoarra
* Padam Padam - frantsesa
* Ya Rouhi - arabiar marokoarra
* Ya Woulidi - arabiar marokoarra
* Ana Wa Enta - arabiar marokoarra

#### عِشْ حياتك Vis ta vie (2013)
### Singleak

* اختَر Khtar (2010)
* احكِ لِي Hki li (2011)

## Erreferentziak

* ↑ «Nabyla Maan - نبيلة معان» en.hibamusic.com.
* 1 2 (Frantsesez) «Nabyla Maan - Concerts dans le Grand Paris» Télérama.fr (Noiz kontsultatua: 2022-07-26).

## Kanpo estekak

* Webgune ofiziala
* Nabyla Mann-en abestiak
* Datuak: Q3334726
# Nacafita

Nacafita fosfato motako minerala da.

## Ezaugarriak

Nacafita fosfato mineralaren formula kimikoa hau da: ${\ce {Na2Ca(PO4)F}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 3 da.

## Erreferentziak

* 1 2 (Ingelesez) «Nacaphite: Mineral information, data and localities.» www.mindat.org (Noiz kontsultatua: 12-05-2019).
# Nada (eleberria)

Nada 1944. urtean Carmen Laforetek argitaraturiko eleberria da. Nadal sariaren irabazlea, «El Mundo» egunkariak XX. mendeko ehun eleberri onenen artean sailkatu zuen.

## Eleberriaren ibilbidea

Nobela hau existentzialismoaren baitan kokatu izan dute akademikoek. Egileak 23 urte zituen Nada kaleratu zuenean, eta, eleberriak arrakasta handia ekarri zion arren (hiru edizio izan zituen plazaratu zen urtean bertan), Laforeten ospea apaldu samarrik geratu zen aurrerantzean, ez baitzuen lortu lehen eleberri haren bultzada ibilbide literario bete baten abiaburu bilakatzerik.
1947an Edgar Neville zuzendariak izen bereko filma grabatu zuen.

## Sinopsia

Oharra: Atal honek istorio osoa edo amaiera argitzen du.
Andrea, Espainiako Gerra Zibila amaitu eta berehala, Bartzelonara ikastera doan emakume gaztea da. Amonaren etxera ailegatzear, gogo guztiak zapuztuko zaizkio. Aribau kaleko etxebizitza honetatik hiriko bortizkeria eta gosea ezagutuko ditu.

## Erreferentziak

* ↑ «Lista completa de las 100 mejores novelas» El Mundo 2001/01/13.
* ↑ https://www.berria.eus/paperekoa/1944/040/001/2021-10-10/begietatik-ahotsera.htm

## Kanpo estekak

* Joannes Jauregiren eleberriaren inguruko artikulua, Berria, 2021/10/10.
* Datuak: Q1623656
# Nada Dimić

Nada Dimić (serbieraz: Нада Димић; Divoselo, 1923ko irailaren 6a - Stara Gradiška, 1942ko martxoaren 17a) jugoslaviar komunista izan zen. Jugoslaviako Herriaren Heroia izendatu zuten Bigarren Mundu Gerran hil eta urte gutxira.

## Bizitza

Nada Dimić Divoselon jaio zen, Gospić herritik hurbil, Serbiarren, Kroaziarren eta Esloveniarren Erresuman (gaur egungo Kroazian), serbiar etniako familia batean. Oinarrizko eskolan lau urtez ikasi ondoren, Zemunera joan zen ikastera. Han beste lau urte eman zituen gimnasioan ikasten eta urtebete bat ekonomia akademian. 1938an Gazteria Komunistan sartu zen eta 1940an Jugoslaviako Komunisten Liga alderdian.
Bigarren Mundu Gerran Jugoslavia inbaditu zutenean, 1941eko ekainean Sisakeko lehenengo brigada partisanoan sartu zen, Kroaziako lehenengo brigada partisanoa izan zena. Urte berean, Ustaxaren poliziak Dimić atxilotu zuen Sisaken. Zagrebeko espetxera zeramatenean, honek pozoia irentsi zuen galdeketak ekiditeko. Hala ere, pozoiak ez zuen hil. Handik gutxira Alderdiaren Zagrebeko zelulak erreskatatu zuen eta partisanoen esku zegoen Kordun aldera eraman zuten.
Intoxikaziotik sendatu eta gero, Karlovacera joan zen eta han partisanoen ezkutuko agente gisa lan egin zuen. 1941eko abenduaren 3an italiarrek preso hartu zuten eta Ustaxaren poliziaren esku utzi zuten. Ustaxak torturatu zuen, baina Dimićek inolako informaziorik emateari uko egin zion. Azkenik, 1942ko otsailean Stara Gradiškako kontzentrazio esparrura bidali zuten. Handik hilabetera erail zuten bertan, 18 urte zituela.
* Datuak: Q1288702
* Multimedia: Nada Dimić / Q1288702
# Nada valgo sin tu amor

Nada valgo sin tu amor Juanes kolonbiar kantagilearen gaztelaniazko rockeko abesti bat eta bere hirugarren bilduma den Mi Sangreren lehen singlea da. 2005eko Grammy Latino Sarietan rock abestirik onenaren saria lortu zuen. Abesti hau berehala bihurtu zen arrakasta mundu mailan, Juanesek single arrakastatsu honetan egiten duen konbinaketa bikainaren ondorioz.

## Erreferentziak

* ↑ "Juanes Nada Valgo Sin Tu Amor". Top40-Charts.com.
* ↑ "Mi Sangre > Charts & Awards > Billboard Singles". Allmusic.
* ↑ Hot100Brasil

## Kanpo estekak

* Datuak: Q2894450
# Nad (Cork konderria)

Nad (irlanderaz Nead an Iolair, Arranoaren Kabia esan nahi du) Irlandako hego-mendebaldeko Cork konderriaren iparraldean dagoen udalerria da. Boggeragh mendien alboan dago.
Bertan, urtero Naddstock musika jaialdia ospatu ohi da.

## Kanpo estekak

* Datuak: Q2084194
# Nada Kamel

Nada Kamel (1990eko abuztuaren 27a) arkularia da. Egipto ordezkatu zuen 2012ko Udako Olinpiar Jokoetan.

## Erreferentziak

* ↑ Nada Kamel
* ↑ Nada KAMEL

## Kanpo estekak

* Datuak: Q1756038
# Nad Spiro

Rosa Arruti (Donostia), artistikoki Nad Spiro gisa ezaguna, emakume musikagile eta musikaria da. Musika elektronikoan eta esperimentalean aintzindaria izan da Katalunian zein Espainian. Bere ibilbide artistikoa XX. mendeko 70. hamarkadan Bartzelonan hasi zuen, talde desberdinetan arituz, Underground kulturatik oso gertu: Psicópatas del Norte, Tendre Tembles, MohoChemie.

## Nad Sprio gisa grabatutako diskoak

* 2000 - "Nad Spiro vs. Enemigos de Helix" Geometrik.
* 2002 - "Nad Spiro's Fightclubbing" Geometrik.
* 2007 - "Tina Invisible" Geometrik
* 2012 - "Atomic Spy" Geometrik.
* 2014 - "Extensions of You", GasaG
* 2015 - "Orgasm fórmula".

## Erreferentziak

* ↑ https://gasag.bandcamp.com/track/orgasm-formula-digital-single

## Kanpo estekak

* (Gaztelaniaz):Nad Spiroren diskoak Diskogs webgunean.
* (Gaztelaniaz):Nad Spiro Youtuben, José Manuel Costaren omenaldian.
* (Gaztelaniaz):Nad Spiroren gaineko musika komentarioa.
* Datuak: Q27652001
# Nad Tatrou sa blýska

Nad Tatrou sa blýska Eslovakiako nazio ereserkia da.

## Musika

1844an moldatua zen, ikasleak Bratislavatik Levočara joan zirenean Kopala studienku abestian oinarrituta.

## Hitzak

Janko Matúškak 1920an idatzi zuen. Lehendabiziko estrofa Txekoslovakiako ereserkia zen baina 1993an zatitu zenean, olerkiaren lehendabiziko estrofa biak bihurtu ziren Eslovakiako ereserki.
    Nad Tatrou sa blýska,
    hromy divo bijú.
    Zastavme ich bratia,
    ved' sa ony stratia,
    Slováci ožijú.
    To Slovensko naše
    posiaľ tvrdo spalo.
    Ale blesky hromu
    vzbudzujú ho k tomu,
    aby sa prebralo.

## Kanpo estekak

* Datuak: Q166944
* Multimedia: National Anthem of Slovakia / Q166944
# Nada (Juanesen abestia)

Nada Juanes kolonbiar kantagilearen debut bilduma den Fíjate Bienen abesti bat da. Abestia Latinoamerikan eta Europa guztian 2000n merkaturatu zen. Abestia laster iritsi zen lehen postura Mexiko, AEB, Kolonbia, Puerto Rico, Uruguai, Costa Rica eta Venezuelako irratietan, Latinoamerikako beste herrialde batzuen artean.

## Abestia

Fíjate Bien bilduma ilun bat da, non maitasun hautsiaz eta emakumeekin izan beharreko kontuari buruz hitz egiten den, eta hau, nagusiki, abesti honetan eta Fíjate bien abestian frogatzen da. Nada, merkaturatu eta bigarren egunera Espainia, Mexiko eta Kolonbiako 40 Nagusietako lehena bihurtu zen, honen konposaketa duten kantuen artean hain arrakasta azkarra izan duten abesti gutxietako bat izan delarik. Podemos hacernos daño, Fíjate bien eta Nada izan ziren bilduma honetako hiru abestirik arrakastatsuenak, eta hauek Latinoamerikan eta Europan milioi bat kopia baino gehiago saltzea ahalbidetu zuten, nagusiki Frantzian eta Alemanian bilduma lehen postura iritsi zen 200 mila kopia baino gehiagoko salmentak erregistratuz. Nadak Fíjate Bien bilduma maitasun hautsiez hitz egiten duten abesti ilunekin amaitzea ahalbidetu zuen, eta berehala bihurtu zen bilduma honetako abestirik entzunetako bat Latinoamerika zati handi batean 2001ean.

## Kanpo estekak

* Datuak: Q3727219
# Nada (telesaila)

Nada 2023ko argentinar komedia dramatikoa da, Mariano Cohnek eta Gastón Dupratek Star+entzat egina.

## Sinopsia

Oharra: Atal honek istorio osoa edo amaiera argitzen du.
Gastronomia kritikari bat arazo guztiak konpontzen dizkion emakume batekin bizi izan da hamarkada luzez. Zerbitzariaren heriotzak, ordea, gizona neska gazte bat kontratatzera behartuko du. Kultura eta belaunaldien arteko talka tarteko, abiada bizian elkarrekin bizitzen ikasi beharko dute.

## Aktoreak

* Luis Brandoni: Manuel Tamayo Prats
* Robert De Niro: Vincent
* Majo Cabrera: Antonia
* María Rosa Fugazot: Celsa
* Silvia Kutika: Graciela "Grace"
* Enrique Piñeyro: Ignacio
* Belén Chavanne: Paloma
* Daniel Aráoz
* Cecilia Dopazo: Clara
* Gastón Cocchiarale: Luciano
* Daniel Miglioranza
* Ariadna Asturzzi: Marina
* Rodrigo Noya
* Guillermo Francella: Barsamián
* Andrea Frigerio
* Santiago Kovadloff: Álvaro Bianco
* Francis Mallmann

## Erreferentziak

* ↑ «Nada» Berria 2023-10-14 CC BY-SA 4.0 lizentziapean.

## Kanpo estekak

* Datuak: Q111466761
# Nordenham

Nordenham Alemaniako herria da, Saxonia Beherea estatuan kokatua, Wesermarsch barrutian. Weser ibaia itsasoratzen den tokiaren mendebaldean dago, Bremerhaven, ekialdean dagoelarik. Bere portua, Alemaniako portu pribaturik handiena da.

## Geografia
### Hidrografia

Bremerhaveneko portuan itsasoratu aurretik, Weser ibaiak igarotzen duen azkeneko herria da Nordenham.

### Hedadura eta biztanleria

87.2 kilometro karratuko hedadura du Alemaniako kostaldeko herri honek. Eta bere biztanleria, 2.010. urteko azken erroldaren arabera, 26.826 pertsonakoa da.

## Historia

Wilhelm Müller izeneko merkatari bat izan zen herri honen sortzailea. Ingalaterrarekin tratuan ibili zen, behi eta ardien salerosketan, XIX. mendean. Oraingo herriaren alde zaharrenetako asko, Wurtendorfer edo Muinoetako herrixkak bezala ezagutzen dira, Blexen, Einswarden eta Atens. Hiru hauetako lehenengoan hil zen Willehad apezpikua, 789. urtean. Urte hau, herrixka horien sorrera urte bezala onartu izan da beti.

## Ekonomia

Gobernuak 60 eta 70 hamarkadetan industrializazioa bultzatu zuen. Gaur egun Nordenhamen ekonomian garrantzi handiena duten enpresak Esenshamm Zentral nuklearra eta Premium AEROTEC hegazkinak egiten dituen lantegia dira.

## Hiri senidetuak

* Peterlee (Erresuma Batua)
* Świnoujście (Polonia)
* Saint-Étienne-du-Rouvray (Frantzia)

## Demografia

Ikus jatorrizko Wikidatako eskaera eta iturriak.

## Kanpo estekak

* Hiriaren webgune ofiziala
* Hiriaren webgunea
* Datuak: Q503711
* Multimedia: Nordenham / Q503711
# Nordenskiöldina

Nordenskiöldina borato motako minerala da.

## Ezaugarriak

Nordenskiöldina borato mineralaren formula kimikoa hau da: ${\ce {CaSn4+[BO3]2}}$. Sistema trigonalaren arabera sortzen ditu kristalak. Mohs eskalaren arabera duen gogortasunaren balioa 5,5 - 6 da.

## Erreferentziak

* 1 2 (Ingelesez) «Nordenskiöldine: Mineral information, data and localities.» www.mindat.org (Noiz kontsultatua: 12-05-2019).
# Norderheistedt

Norderheistedt Alemaniako udalerria da. Schleswig-Holstein estatuan dago, [[Dithmarschen (barrutia)|Dithmarschen]] barrutian. 2014an 149 biztanle zituen 4,33 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q371547
* Multimedia: Norderheistedt / Q371547